หุ้นปิดเช้าบวก 1.52 จุด
SET ช่วงเช้าปิดที่ระดับ 767.06 จุด เพิ่มขึ้น 1.52 จุด(+0.20%)มูลค่าการซื้อขาย 15,208.95 ล้านบาท
18 มี.ค. 2553

SET ช่วงเช้าปิดที่ระดับ 767.06 จุด เพิ่มขึ้น 1.52 จุด(+0.20%)มูลค่าการซื้อขาย 15,208.95 ล้านบาท
นักวิเคราะห์เผยตลาดหุ้นไทยเช้านี้รับแรง take profit บ้างหลังดัชนีปรับขึ้นไปมาก อย่างไรก็ดี ตลาดบ้านเราและตลาดหุ้นในภูมิภาคยังได้แรงหนุนจาก Fund Flow ไหลเข้าต่อเนื่อง นอกจากนี้ ช่วงนี้เริ่มที่จะมีการทำ window dressing ก่อนปิดงบฯไตรมาส 1/53 กันแล้ว ก็น่าจะหนุนตลาดฯได้ด้วย ช่วงบ่ายคาดตลาดฯคงยืนแดนบวกได้ พร้อมให้แนวรับ 750-755 ส่วนแนวต้าน 770-780 จุด
ตลาดหลักทรัพย์ปิดตลาดช่วงเช้าวันนี้ที่ระดับ 767.06 จุด เพิ่มขึ้น 1.52 จุด(+0.20%)มูลค่าการซื้อขาย 15,208.95 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวทั้งในแดนบวก-ลบ โดยแตะจุดสูงสุดของช่วงเช้าที่ 769.79 จุด และแตะจุดต่ำสุดของช่วงเช้าที่ระดับ 762.45 จุด
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้รับแรง take profit เข้ามาบ้างหลังจากที่ตลาดฯได้ปรับตัวขึ้นไปมาก ซึ่งมองว่าตลาดให้ผลตอบแทนแล้วประมาณ 10% และยังได้กำไรจากอัตราแลกเปลี่ยนเงินตรา(FX Gain)อีกราว 2% ก็น่าจะพอใจสำหรับการลงทุนแล้ว อีกทั้งเวลานี้ต่างชาติได้ทำ short ที่ตลาดฟิวเจอร์ด้วย ดังนั้น วันนี้น่าจะมีการ take profit อยู่เป็นระยะ ๆ 
อย่างไรก็ดี ตลาดบ้านเราและตลาดหุ้นอื่นในแถบภูมิภาคยังได้แรงหนุนจาก Fund Flow ไหลเข้าต่อเนื่อง ทำให้ตลาดในแถบภูมิภาคเช้านี้ต่างก็ยังปรับตัวขึ้นกันทั่วหน้า นอกจากนั้น ช่วงนี้เริ่มมีการทำ window dressing ก่อนปิดงบฯไตรมาส 1/53 กันแล้ว น่าจะหนุนตลาดฯได้ด้วย
แนวโน้มการลงทุนในช่วงบ่ายนี้ นางภรณี กล่าวว่า ตลาดหุ้นไทยน่าจะยืนในแดนบวกได้ พร้อมให้แนวรับไว้ที่ 750-755 จุด ส่วนแนวต้านให้ไว้ที่ 770-780 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          TCAP   มูลค่าการซื้อขาย 1,756.21 ล้านบาท ปิดที่  23.80 บาท เพิ่มขึ้น  0.90 บาท          PTT    มูลค่าการซื้อขาย   833.10 ล้านบาท ปิดที่ 251.00 บาท เพิ่มขึ้น  1.00 บาท          PTTCH  มูลค่าการซื้อขาย   781.62 ล้านบาท ปิดที่  86.00 บาท เพิ่มขึ้น  2.00 บาท          PTTEP  มูลค่าการซื้อขาย   728.28 ล้านบาท ปิดที่ 148.50 บาท เพิ่มขึ้น  0.50 บาท          ESSO   มูลค่าการซื้อขาย   670.11 ล้านบาท ปิดที่   7.40 บาท เพิ่มขึ้น  0.30 บาท